**Paradox**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paradox

...

Când peste timp s-a așternut uitarea,

Ceva din mine mi-a mai adus aminte

Că-n ochii tăi, cu priviri ca marea,

Vedeam o carte lipsită de cuvinte!

...

Era o carte nouă, scrisă pentru noi

Pe care-ai început-o de când erai copilă,

În care îmi spuneai, filă cu filă,

Că nu se-așterne uitarea peste noi!

...

Acum trăim cândva în lumea lor,

Și nici nu știm iubito până când,

Dar ne privim pătrunși de-același gînd,

Să ne-amintim mereu de viitor!